Na osnovu čl. 38 stav 1 tačka 9 Zakona o lokalnoj samoupravi („Sl. list CG“ broj 2/18, 34/19, 38/20, 50/22, 84/22, 81/25 i 98/25), u vezi sa čl. 200 Zakona o lokalnoj samoupravi („Sl. list CG“ broj 133/26), na osnovu čl. 8, čl. 25 stav 3 i čl. 29 stav 2 Zakona o državnoj imovini (“Sl. list Crne Gore”, br. 21/09, 40/11, 23/25 i 160/25) i čl. 40 stav 1 tačka 9  Statuta opštine Pljevlja („Sl. list CG – opštinski propisi“ br.46/18) Skupština opštine Pljevlja, na sjednici održanoj dana 30.10.2026. godine, donijela je:

O D L U K U
o davanju na upravljanje i korišćenje nepokretnosti  na kojima pravo raspolaganja ima Opština Pljevlja  Lokalnom javnom emiteru Radio televizija Pljevlja DOO 

Član 1

Opština Pljevlja daje na upravljanje i korišćenje Lokalnom javnom emiteru Radio televizija Pljevlja DOO nepokretnosti upisane u listu nepokretnosti 3150 KO Pljevlja, na katastarskoj parceli broj 6902/9, poslovna zgrada u vanprivredi, zgrada broj 2 koje su državna imovina, a na kojima pravo raspolaganja ima Opština Pljevlja, i to:
· poslovni prostor u vanprivredi, PD-1, površine 26m2,
· poslovni prostor u vanprivredi, PD-2, površine 12m2,
· poslovni prostor u vanprivredi, PD-3, površine 27m2,
· poslovni prostor u vanprivredi, PD-4, površine 12m2,
· poslovni prostor u vanprivredi, PD-5, površine 23m2,
· poslovni prostor u vanprivredi, PD-6, površine 3m2,
· poslovni prostor u vanprivredi, PD-7, površine 98m2,
· poslovni prostor u vanprivredi, PD-8, površine 27m2,
· poslovni prostor u vanprivredi, PD-9, površine 230m2,
· poslovni prostor u vanprivredi, PD-11, površine 81m2.
Član 2

Nepokretnosti iz člana 1 ove Odluke daju se na upravljanje i korišćenje Lokalnom javnom emiteru Radio televizija Pljevlja DOO  bez naknade, a u svrhu obavljanja djelatnosti kao djelatnosti  od javnog interesa utvrđenih  Odlukom o osnivanju i Statutom  Lokalnog javnog emitera Radio televizija Pljevlja DOO, kao javne službe, a u cilju ostvarenja unapređenja proizvodnje RTV programa kojim se obezbjeđuje ostvarivanje prava interesa građana opštine Pljevlja u oblasti informisanja.
Lokalni javni emiter Radio televizija Pljevlja DOO je u obavezi da sa nepokretnostima postupa zakonito, ekonomično i sa pažnjom dobrog domaćina i odgovara za ova postupanja I dužan je da snosi sve troškove koji nastanu po osnovu korišćenja predmetnih nepokretnosti.

Član 3

Ovlašćuje se Predsjednik opštine da sa  Lokalnim javnim emiterom Radio televizija Pljevlja DOO zaključi Ugovor o ustupanju na upravljanje i  korišćenje predmetnih nepokretnosti kojim će biti bliže regulisana međusobna prava i obaveze ugovornih strana.

Član 4

	Danom stupanja na snagu ove Odluke prestaje da važi Odluka o prenosu prava korišćenja na nepokretnostima na kojima pravo raspolaganja ima opština Pljevlja Lokalnom javnom emiteru “Radio Televizija Pljevlja” Pljevlja (“Sl. list CG – opštinski propisi” broj 31/17).





Član 5

Ova Odluka stupa na snagu osmog dana od dana objavljivanja u “Službenom listu Crne Gore – Opštinski propisi”. 


SKUPŠTINA OPŠTINE PLJEVLJA

